stanford-oval/wikipedia huggingface dataset:
สโมสรฟุตบอลสายมิตร กบินทร์ ยูไนเต็ด
ประวัติสโมสร > ฤดูกาล 2558 : กบินทร์ ยูไนเต็ด

สโมสรลงเล่นในลีกภูมิภาค ดิวิชั่น 2 โซนภาคกลางและภาคตะวันออก ในฤดูกาลนี้สโมสรได้เปิดตัว ภายใต้ชื่องาน "9 งาน หนุมานชาญสมร 9 หน้า" พร้อมทั้งจัดตั้งโครงการ "หนุมานอะคาเดมี่" เป็นกิจกรรมที่ฝึกพื้นฐานฟุตบอลเบื้องต้นให้กับเยาวชนอายุระหว่าง 6-15 ปี จำนวน 60 คน
ในเลกแรก สโมสรยกเลิกสัญญากับ ชัยย์วัชร์ สารสิน และแต่งตั้ง ศุภธนัช ปาลกะวงศ์ ณ อยุธยา เข้ามาคุมทีม โดยจบเลกแรกผงานของทีม ชนะ 3 นัด เสมอ 6 นัด และ แพ้ 4 นัด มี 15 คะแนน ยิงได้ 16 ประตู และเสีย 16 ประตู สำหรับผลงานในลีกคัพ แม้ในรอบแรก จะเอาชนะปทุมธานีถึงถิ่น 1-2 แต่มาในรอบ 64 ทีมสุดท้าย ต้องพ่ายให้กับ การท่าเรือ เอฟซี ไปถึง 6-0
เลกที่สอง สโมสรมีการเปลี่ยนแปลงทีมครั้งใหญ่ โดยปล่อยนักเตะออกจากทีมถึง 18 คน พร้อมทั้งแต่งตั้ง จำแลง แก้วทอง เป็นหัวหน้าผู้ฝึกสอน และได้ บมจ.เมืองไทย ประกันภัย เข้ามาเป็นผู้สนับสนุนหลัก จนสร้างผลงานได้ดีกว่าปีที่ผ่านมา โดยในนัดที่เปิดบ้านแพ้ให้กับ ปราจีนบุรี ยูไนเต็ด 1-3 มีแฟนบอลเข้ามาชมเต็มความจุของสนาม ในฤดูกาลนี้ สโมสรกบินทร์ ยูไนเต็ด จบในอันดับที่ 8 จาก 14 ทีม ชนะ 8 นัด เสมอ 7 นัด และ แพ้ 11 นัด มี 31 คะแนน ยิงได้ 39 ประตู และเสีย 46 ประตู นับเป็นผลงานที่ดีที่สุดนับตั้งแต่ก่อตั้งสโมสร
ประวัติสโมสร > ฤดูกาล 2559 : สายมิตรกบินทร์ ยูไนเต็ด

สโมสรมีการเปลี่ยนแปลงบอร์ดบริหารทีมใหม่ และเปลี่ยนชื่อสโมสรใหม่เป็น สโมสรสายมิตรกบินทร์ ยูไนเต็ด จากการเปลี่ยนแปลงบอร์ดบริหารทีมใหม่ ส่งผลให้การพัฒนาของทีมชะงักไปชั่วขณะ จากปัญหาดังกล่าวทำให้ วิวัฒน์ไชย บุตรเนียร รองประธานสโมสร เข้ามามีบทบาทในการบริหารจัดการทีมมากขึ้น โดยได้สร้างห้องผู้ตัดสิน สร้างห้องน้ำ รวมถึงจัดให้มีรถบัสปรับอากาศประจำทีม ในการเดินทางเป็นทีมเยือนในช่วงท้ายเลกแรก
เลกที่สอง สโมสร ได้ดึงตัว ประสงค์ คุ้มศักดิ์ เข้ามาทำหน้าที่หัวหน้าผู้ฝึกสอนแทน ธนากร ธรรมแสงดาว เมื่อจบฤดูกาล 2559 สโมสรสายมิตร กบินทร์ ยูไนเต็ด จบในอันดับที่ 11 จาก 12 ทีม ชนะ 6 นัด เสมอ 5 นัด และ แพ้ 11 นัด มี 23 คะแนน ยิงได้ 20 ประตู และเสีย 34 ประตู
ประวัติสโมสร > ฤดูกาล 2560 : สายมิตรกบินทร์ ยูไนเต็ด

สโมสรแต่งตั้ง ดาวยศ ดารา เข้ามาทำหน้าที่หัวหน้าผู้ฝึกสอนของทีม ขณะที่ทางฝ่ายจัดการแข่งขันได้ทำการเปลี่ยนชื่อลีกการแข่งขันจาก "ลีกภูมิภาค ดิวิชั่น 2" เป็น "ไทยลีก 4" และปรับรูปแบบลีกการแข่งขันเป็น 3 เลก โดยสโมสรสายมิตรกบินทร์ ยูไนเต็ด ลงเล่นใน ไทยลีก 4 โซนภาคตะวันออก ซึ่งมีทีมในโซนทั้งหมดจำนวน 10 ทีม โดยหลังแข่งขันได้เพียง 3 นัด สโมสรก็ประกาศพักงานโค้ชดาวยศ ดารา อย่างไม่มีกำหนด และมอบหมายให้ สุทธิศักดิ์ ชาคม ผู้ช่วยโค้ชขึ้นทำหน้าที่แทน
ประวัติสโมสร > ฤดูกาล 2561 : สายมิตรกบินทร์ ยูไนเต็ด

ในฤดูกาลนี้มีทีมในโซนทั้งหมดจำนวน 10 ทีม ฝ่ายจัดการแข่งขันได้จัดให้มีทีมบี จากไทยลีก1 เข้ามาร่วมแข่งขันด้วย โดยแบ่งการแข่งขันออกเป็น 3 เลก ในช่วงเลกแรก สโมสรมอบหมายให้ สุทธิศักดิ์ ชาคม ทำหน้าที่ต่อ แต่ผลงานไม่สู้ดีนัก สโมสรจึงแต่งตั้ง สรศักดิ์ แรตสอน เข้ามาทำหน้าที่แทนในช่วงท้ายเลกแรก  แม้สถานการณ์จะเริ่มดีขึ้น แต่ทีมก็ยังต้องลุ้นหนีตกชั้นจนถึงนัดสุดท้าย ร่วมกับอีก 2 ทีม คือ อีสาน ดีบีชออร่า พัทยา และ นครนายก เอฟซี โดยผลปรากฏว่า สายมิตรกบินทร์ ยูไนเต็ด จบอันดับที่ 5 อีสาน ดีบีชออร่า พัทยา จบอันดับที่ 6 ทั้งสองทีมมี 35 คะแนนเท่ากัน แต่ผลเฮด-ทู-เฮดของสายมิตรกบินทร์ ยูไนเต็ด (4 คะแนน ผลต่างได้เสีย +1) ดีกว่าอีสาน ดีบีชออร่า พัทยา (4 คะแนน ผลต่างได้เสีย -1) ขณะที่ นครนายก เอฟซี จบอันดับที่ 7 มี 34 คะแนน แม้จะดีกว่า ชลบุรี เอฟซี บี, ราชนาวี บี และ พัทยา ยูไนเต็ด บี แต่ทีมบีไม่มีผลในการเลื่อนชั้นหรือตกชั้น ส่งผลให้นครนายก เอฟซี ต้องตกชั้นไป
ประวัติสโมสร > ฤดูกาล 2562 : สายมิตรกบินทร์ ยูไนเต็ด

ในฤดูกาลนี้ มีทีมในโซนเพียง 8 ทีม ฝ่ายจัดการแข่งขันจึงได้แบ่งการแข่งขันออกเป็น 4 เลก ขณะที่สโมสรยังคงใช้ สรศักดิ์ แรตสอน ทำทีมต่อ ในฤดูกาลนี้สโมสร จบในอันดับที่ 4 ชนะ 10 นัด เสมอ 10 นัด และ แพ้ 8 นัด มี 40 คะแนน ยิงได้ 32 ประตู และเสีย 30 ประตู
สนาม

ใช้สนามกีฬาน้อมเกล้ามหาราชของเทศบาลตำบลกบินทร์ เป็นสนามเหย้า สนามแห่งนี้มีเอกลักษณ์ตรงที่สนามจะติดกับสถานีสถานีรถไฟกบินทร์บุรี และจะมีรถไฟวิ่งผ่านสนามในช่วงที่กำลังทำการแข่งขัน
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลงานตามฤดูกาลแข่งขัน

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
เกียรติประวัติ

ไทยลีก 3
ชนะเลิศ (1): 2566–67 โซนภาคตะวันออก
หัวหน้าผู้ฝึกสอน

| ฤดูกาล | หัวหน้าผู้ฝึกสอน | หมายเหตุ |
| --- | --- | --- |
| 2556 |  นพพร นิ่มงาม,   จำแลง แก้วทอง |  |
| 2557 |  จำแลง แก้วทอง,   ชัยย์วัชร์ สารสิน |  |
| 2558 |  ศุภธนัช ปาลกะวงศ์ ณ อยุธยา,   จำแลง แก้วทอง |  |
| 2559 |  ธนากร ธรรมแสงดาว,   ประสงค์ คุ้มศักดิ์ |  |
| 2560 |  ดาวยศ ดารา,   สุทธิศักดิ์ ชาคม |  |
| 2561-ปัจจุบัน |  สรศักดิ์ แรตสอน | ชนะเลิศ ไทยลีก 3 ฤดูกาล 2566–67 – โซนภาคตะวันออก |
สัญลักษณ์สโมสร

ในปี พ.ศ. 2556 สโมสรกบินทร์บุรี ยูไนเต็ด ได้ใช้สัญลักษณ์หนุมาน ยืนถือหอกบนโล่ห์สีแดง มีรูปลูกฟุตบอลเปล่งรัศมี ด้านล่างมีริบบิ้นสีทอง ประดับชื่อสโมสรเป็นภาษาไทย "กบินทร์บุรี ยูไนเต็ด" แต่ภายหลังได้ตัดคำว่า "บุรี" ออกเป็น "กบินทร์ ยูไนเต็ด" เพื่อความกระชับ
ต่อมาในปี พ.ศ. 2558 สโมสรกบินทร์ ยูไนเต็ด ได้มีการเปลี่ยนแปลงสัญลักษณ์อีกครั้ง โดยใช้รูปหนุมานเฉพาะส่วนหัว แสดงเอกลักษณ์การหาวเป็นดาวและเดือน ด้านล่างประดับตรีเพชร (สามง่าม) อาวุธประจำตัวของหนุมาน สื่อถึง 3 สิ่ง คือ "สโมสร, นักฟุตบอล และแฟนคลับ" นอกจากนี้ยังมีชื่อสโมสรเป็นภาษาอังกฤษ "Kabin United" ประดับไว้
ในปี พ.ศ. 2559 หลังจากเปลี่ยนแปลงทีมบริหาร ได้มีการเปลี่ยนชื่อสโมสรอีกครั้งและมีการเปลี่ยนแปลงสัญลักษณ์ตามไปด้วย โดยปรับพื้นหลังจากสีน้ำเงินเป็นสีดำ ปรับขนาดหัวหนุมานจากของเดิมให้เล็กลงและแหงนขึ้นเล็กน้อย เพื่อให้สอดรับกับการเพิ่มตัวอักษรภาษาอังกฤษคำว่า SAIMIT และเลขปี 2016 ลงไป
สัญลักษณ์ของสโมสรฟุตบอลกบินทร์ ยูไนเต็ดในแต่ละยุคสมัย
(ปี 2556-2557)
กลุ่มแฟนคลับ

กบินทร์บุรีแฟนคลับ
กลุ่มกบินทร์บุรีแฟนคลับ เป็นกลุ่มสมาชิกที่รักในกีฬาฟุตบอล รักกีฬาบ้านเกิดกบินทร์บุรี มีสมาชิกในกลุ่ม Facebook กว่า 3,000 คน กลุ่มกบินทร์บุรีแฟนคลับจะรวมกันเชียร์อยู่บริเวณอัฒจันทร์ทีมเหย้าฝั่งประธาน สนามกีฬาน้อมเกล้ามหาราช
ฮาร์ดคอร์กบินทร์ ยูไนเต็ด
กลุ่มฮาร์ดคอร์กบินทร์ ยูไนเต็ด จะรวมกันเชียร์อยู่บริเวณอัฒจันทร์ทีมเหย้าฝั่งสกอร์บอร์ด ปัจจุบันย้ายมาอยู่ด้านซ้ายของอัฒจันทร์ทีมเหย้าฝั่งหลังประตูทิศตะวันตก สนามกีฬาน้อมเกล้ามหาราช รูปแบบการเชียร์มีลักษณะการเชียร์ที่ดุดัน และกดดันฝ่ายตรงข้าม
สโมสรพันธมิตร

การท่าเรือ เอฟซี (พ.ศ. 2558)
ประชารัฐพัฒนา เอฟซี (พ.ศ. 2559-2560)
แหล่งข้อมูลอื่น

Facebook สโมสรสายมิตร กบินทร์ ยูไนเต็ด
Facebook กบินทร์บุรีแฟนคลับ
รถไฟกำลังแล่นผ่านสนามกีฬาน้อมเกล้ามหาราช ในนัดที่พบกับสโมสรฉะเชิงเทรา ไฮ-เทค เอฟซี เมื่อวันที่ 6 กันยายน 2558
เจ้าชายวิลเลียม เจ้าชายแห่งเวลส์

เจ้าชายวิลเลียม เจ้าชายแห่งเวลส์ (อังกฤษ: His Royal Highness The Prince William, Prince of Wales) หรือ วิลเลียม อาร์เทอร์ ฟิลิป หลุยส์ (อังกฤษ: William Arthur Philip Louis; พระราชสมภพ 21 มิถุนายน ค.ศ. 1982) เป็นพระราชโอรสพระองค์ใหญ่ในสมเด็จพระเจ้าชาลส์ที่ 3 และไดอานา เจ้าหญิงแห่งเวลส์ เป็นพระราชนัดดาในสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ และรัชทายาทแห่งสหราชณาจักรและเครือจักรภพ เจ้าชายทรงอยู่ลำดับที่ 1 ของการสืบสันตติวงศ์สหราชอาณาจักรและประเทศต่าง ๆ ในเครือจักรภพอีก 15 ประเทศ หลังจากการสวรรคตของสมเด็จพระอัยยิกาธิราชเมื่อวันที่ 8 กันยายน ค.ศ. 2022
ใน ค.ศ. 2007 เจ้าชายวิลเลียมทรงเข้าร่วมกองพันทหารม้า บลูส์แอนด์รอยัลส์ (Blues and Royals) ของกรมทหารม้ารักษาวังแห่งกองทัพบกอังกฤษ เช่นเดียวกับเจ้าชายแฮร์รีพระอนุชาของพระองค์ และทรงสถานะเป็นทหารยศร้อยตรี (Second Lieutenant) ในกองทัพนับแต่นั้นเป็นต้นมา ซึ่งนามของพระองค์ในกองพันคือร้อยตรีวิลเลียม เวลส์
เจ้าชายถูกจัดอยู่ในลำดับที่ 1 ของราชนิกุลรุ่นเยาว์ที่เซ็กซี่มากสุดในโลก[ต้องการอ้างอิง]
พระราชประวัติ

เจ้าชายวิลเลียมเสด็จพระราชสมภพเมื่อวันที่ 21 มิถุนายน พ.ศ. 2525 ณ โรงพยาบาลเซนต์มารีส์ เขตแพดดิงตัน ทางตะวันตกของกรุงลอนดอน พระบิดาของพระองค์คือเจ้าชายชาลส์ เจ้าชายแห่งเวลส์ พระราชอิสริยยศในขณะนั้น ซึ่งเป็นพระราชโอรสพระองค์ใหญ่ในสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ ส่วนพระมารดาคือเลดีไดอานา สเปนเซอร์ อดีตเจ้าหญิงแห่งเวลส์ ธิดาคนเล็กของจอห์น สเปนเซอร์ เอิร์ลสเปนเซอร์ที่ 8 และฟรานเซส รูธ เบิร์ค-รอช ในฐานะพระราชนัดดาในพระประมุขแห่งอังกฤษและพระโอรสของเจ้าชายแห่งเวลส์ เจ้าชายทรงดำรงพระอิสริยยศ เจ้าชายวิลเลียมแห่งเวลส์ (His Royal Highness Prince William of Wales) ทรงมีหมายเลขบัตรประชาชน คือ I00000172
วิลเลียมรับบัพติศมาจากศาสนาจารย์ ดร.โรเบิร์ต รันซี อาร์ชบิชอปแห่งแคนเทอร์เบอรีในขณะนั้น เมื่อวันที่ 4 สิงหาคม พ.ศ. 2525 ณ ห้องทรงดนตรี พระราชวังบักกิงแฮม อันเป็นวันคล้ายวันพระราชสมภพของสมเด็จพระราชินีเอลิซาเบธ พระราชชนนี พระปัยยิกา (ย่าทวด) ของพระองค์พระชนมายุครบ 82 พรรษา โดยมีพระบิดาและพระมารดาอุปถัมภ์คือสมเด็จพระราชาธิบดีกอนสตันดีโนสที่ 2 แห่งกรีซ เซอร์ลอเรนซ์ ฟอน แดร์ โพสต์ เจ้าหญิงอเล็กซานดรา ดัชเชสแห่งเวสต์มินสเตอร์ ลอร์ดบราเบิร์น และเลดี้ ซูซาน ฮูสซีย์
วิลเลียมทรงสืบเชื้อสายมาจากพระเจ้าชาลส์ที่ 2 และพระเจ้าเจมส์ที่ 2 ผ่านทางพระอัยกาฝ่ายพระมารดา เมื่อพระองค์ได้เสวยราชสมบัติเป็นกษัตริย์ จะทรงเป็นประมุขพระองค์แรกนับตั้งแต่สมเด็จพระราชินีนาถแอนน์ที่สืบเชื้อสายมาจากพระเจ้าชาลส์ที่ 1
เมื่อครั้นยังทรงพระเยาว์ วิลเลียมมีพระนามเรียกเล่นว่า "วอมแบ็ต" (มาร์ซูเปียเลียในออสเตรเลีย) หรือ"วิลส์" (ชื่อย่อของ "วิลเลียม" ในภาษาอังกฤษ) และมีพระอนุชาหนึ่งพระองค์คือเจ้าชายแฮร์รี ซึ่งประสูติตามหลังพระองค์ 2 ปี
เจ้าชายวิลเลียมเคยทูลพระมารดา (เจ้าหญิงไดอานา) ว่าพระองค์อยากเป็นตำรวจเมื่อพระองค์โตขึ้น เพื่อที่จะได้ปกป้องพระมารดาของพระองค์ แต่พระอนุชา (เจ้าชายแฮร์รี่) กลับบอกพระองค์ว่า "พี่เป็นมิได้หรอก พี่จะต้องเป็นกษัตริย์" การปรากฏตัวของพระองค์ต่อหน้าสาธารณชนครั้งแรกคือเมื่อวันที่ 1 มีนาคม พ.ศ. 2534 (วันเซนต์เดวิดส์) ในระหว่างการเสด็จเยี่ยมเมืองคาร์ดิฟฟ์ แคว้นเวลส์ กับพระบิดาและพระมารดา หลังจากที่พระองค์เสด็จถึงแคว้นเวลส์ พระองค์เสด็จต่อไปที่มหาวิหารลันดาฟฟ์ พระองค์ทรงลงพระนามในสมุดบันทึกผู้เดินทาง ซึ่งเป็นที่ปรากฏว่าทรงใช้พระหัตถ์ด้านซ้ายเขียนหนังสือ
วันที่ 3 มิถุนายนของปีเดียวกัน วิลเลียมทรงถูกส่งไปยังโรงพยาบาลรอยัลเบิร์กเชอร์ หลังจากที่ทรงถูกตีที่พระนลาฏ อย่างไรก็ตามพระองค์มิได้ทรงหมดสติ แต่มีรอยร้าวที่พระเศียรของพระองค์ และทรงเข้ารักษาพระวรกายที่โรงพยาบาลเกรตออร์มอนด์สตรีท โดยมีผลให้ทรงมีแผลนั้นตลอดพระชนม์ชีพ
ในปี 2554 เจ้าชายวิลเลียมได้รับสถาปนาเป็นดยุกแห่งเคมบริดจ์ก่อนการเสกสมรสกับเคท มิดเดิลตัน เจ้าชายวิลเลียมทรงเป็นดยุกแห่งรอธซีและดยุกแห่งคอร์นวอลล์ภายหลังการเสด็จขึ้นครองราชย์ของพระเจ้าชาลส์ที่ 3 พระบิดาของพระองค์เมื่อวันที่ 8 กันยายน พ.ศ. 2565 ในวันต่อมา พระองค์ได้รับการสถาปนาให้เป็นเจ้าชายแห่งเวลส์และเอิร์ลแห่งเชสเตอร์ พระอิสริยยศซึ่งสงวนไว้สำหรับ รัชทายาทผู้มีสิทธิโดยตรง ของพระมหากษัตริย์ที่ครองราชย์ และเคทยังได้รับแต่งตั้งให้เป็นเจ้าหญิงแห่งเวลส์ในระหว่างการพระราชทานพระราชดำรัสเป็นครั้งแรกของพระเจ้าชาลส์ที่ 3 แก่ประชาชน ทั้ง 2 พระองค์มีพระโอรส-ธิดา 3 พระองค์คือ เจ้าชายจอร์จ, เจ้าหญิงชาร์ลอตต์ และ เจ้าชายหลุยส์
การศึกษา

ทรงสำเร็จการศึกษาปริญญาตรี จากมหาวิทยาลัยอีตันในสาขาวิชาภูมิศาสตร์ ชีววิทยาและประวัติศาสตร์ศิลป์ (ผลการทรงศึกษาทั้งหมดด้วยลำดับขั้น A)
พ.ศ. 2544 – ทรงสำเร็จการศึกษาปริญญาโท สาขาวิชาประวัติศาสตร์ศิลป์ จากมหาวิทยาลัยเซนต์แอนดรูส์ ในสกอตแลนด์ ด้วยเกียรตินิยมอันดับ 2
พ.ศ. 2553 – ฝึกนักบินเฮลิคอปเตอร์ซี คิงของหน่วยค้นหาและกู้ภัยของกองทัพอากาศ
พระชายาและพระโอรสธิดา

ดูเพิ่ม: พระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน
กลางเดือนกุมภาพันธ์ พ.ศ. 2553 มีข่าวคราวพระองค์จะทรงหมั้นกับเคต มิดเดิลตัน ทายาทบริษัทจิ๊กซอว์ ก่อนที่จะมีการประกาศเมื่อวันที่ 16 พฤศจิกายน 2553 ว่าวิลเลียมได้ทรงหมั้นกับมิดเดลตันแล้ว โดยพระราชพิธีเสกสมรสกับเคต มิดเดิลทันได้มีขึ้นในวันที่ 29 เมษายน พ.ศ. 2554 อย่างยิ่งใหญ่อลังการและสมเกียรติ ณ เวสต์มินสเตอร์แอบบีย์ ในกรุงลอนดอน
ฐานันดรและพระอิสริยยศ

| ธรรมเนียมพระยศของ เจ้าชายวิลเลียม เจ้าชายเเห่งเวลส์ |
| --- | --- |
ตราประจำพระอิสริยยศ
ธงประจำพระอิสริยยศ
การทูล: ฮิส รอยัล ไฮเนส (ใต้ฝ่าละอองพระบาท)
การขานรับ: ยัวร์ รอยัล ไฮเนส
ลำดับโปเจียม: 2 (ฝ่ายหน้า)
21 มิถุนายน พ.ศ. 2525 – 29 เมษายน พ.ศ. 2554:  ฮิสรอยัลไฮเนส เจ้าชายวิลเลียมแห่งเวลส์ (His Royal Highness Prince William of Wales)
29 เมษายน พ.ศ. 2554 – 8 กันยายน 2565: ฮิสรอยัลไฮเนส ดยุกแห่งเคมบริดจ์ (His Royal Highness The Duke of Cambridge)
ในสก็อตแลนด์: ฮิสรอยัลไฮเนส เอิร์ลแห่งสตราเธิร์น (His Royal Highness The Earl of Strathearn)
ในไอร์แลนด์เหนือ: บารอนแห่งแคร์ริกเฟอร์กัส (Baron Carrickfergus)
8 กันยายน – 9 กันยายน พ.ศ. 2565 : ฮิสรอยัลไฮเนส ดยุกแห่งคอร์นวอลล์และเคมบริดจ์ (His Royal Highness The Duke of Cornwall and Cambridge)
9 กันยายน พ.ศ. 2565 – ปัจจุบัน: ฮิสรอยัลไฮเนส เจ้าชายแห่งเวลส์ (His Royal Highness The Prince of Wales)
ในสก็อตแลนด์: ฮิสรอยัลไฮเนส ดยุกแห่งรอธซี (His Royal Highness The Duke of Rothesay)
เครื่องราชอิสริยาภรณ์
23 April 2008 - Royal Knight Companion of the Most Noble Order of the Garter (KG)
25 May 2012 - Extra Knight of the Most Ancient and Most Noble Order of the Thistle (KT)
23 April 2024 - Great Master of the Most Honourable Order of the Bath (GCB)
Member of the Privy Council of the United Kingdom (PC)
Personal Aide-de-Camp (ADC)
เครื่องราชอิสริยาภรณ์ชั้นเหรียญ
6 February 2002 -  Queen Elizabeth II Golden Jubilee Medal
6 February 2012 -  Queen Elizabeth II Diamond Jubilee Medal
6 February 2012 -  Queen Elizabeth II Platinum Jubilee Medal
6 May 2023 -  King Charles III Coronation Medal
พงศาวลี

เจ้าชายวิลเลียมทรงเป็นสมาชิกราชวงศ์วินด์เซอร์ ทั้งทรงเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คตามพระชนกด้วย
บ่อหาน

| บ่อหาน 磨憨 ᨷᩳ᩵ᩉᩣ᩠ᩁ |
| --- | --- |
เมือง
ด่านบ่อหาน (Mohan Checkpoint)

บ่อหานที่ตั้งในประเทศจีนแสดงแผนที่มณฑลยูนนานบ่อหานบ่อหาน (ประเทศจีน)แสดงแผนที่ประเทศจีน
พิกัด: 21°12′25″N 101°42′10″E﻿ / ﻿21.20694°N 101.70278°E﻿ / 21.20694; 101.70278
ประเทศ:  จีน
มณฑล: ยูนนาน
จังหวัด: สิบสองปันนา
อำเภอ: เมืองล้า
พื้นที่
 • ทั้งหมด: 803 ตร.กม. (310 ตร.ไมล์)
ความสูง: 850 เมตร (2,790 ฟุต)
ประชากร
 • ทั้งหมด: 18,500 คน
 • ความหนาแน่น: 23 คน/ตร.กม. (60 คน/ตร.ไมล์)
ทางรถไฟสายคุนหมิง-สิงคโปร์ เส้นสีแดงแสดงทางรถไฟสายอฺวี้ซี-บ่อหานซึ่งต่อไปถึงปักกิ่งเชื่อมกับทางรถไฟสายเวียงจันทน์–บ่อเต็น ที่ชายแดนบ่อหาน (ในมณฑลยูนนานของจีน) – บ่อเต็น (ลาว)
บ่อหาน หรือ หมัวฮาน (จีน: 磨憨镇; พินอิน: Móhān zhèn หมัวฮานเจิ้น; ไทลื้อ: ᨷᩳ᩵ᩉᩣ᩠ᨶ; ลาว: ບໍ່ຫານ อ่านว่า บ่อหาน) เป็นเมืองชายแดนทางตอนใต้ของอำเภอเมืองล้า เขตปกครองตนเองสิบสองปันนา มณฑลยูนนาน ประเทศจีน ติดชายแดนลาว-จีน และอยู่ฝั่งตรงข้ามกับหมู่บ้านบ่อเต็น แขวงหลวงน้ำทา ประเทศลาว มีความสำคัญในการเป็นหนึ่งในเมืองหน้าด่านการคมนาคมทางบกของภูมิภาคจีนตะวันตกเฉียงใต้ของประเทศจีนสู่เอเชียอาคเนย์ภาคพื้นทวีป โดยเฉพาะประเทศกลุ่ม CMLV พื้นที่บางส่วนของเมืองบ่อหานเป็นส่วนหนึ่งของเขตความร่วมมือเศรษฐกิจข้ามพรมแดนบ่อหาน (ยูนนาน) – บ่อเต็น (ลาว) ซึ่งเป็นหนึ่งในเขตเศรษฐกิจพิเศษลาว-จีน ทั้ง 12 แห่ง ในอดีตพื้นที่ชายแดนจีน - ลาว ช่วงบ่อหาน - บ่อเต็น ยังเคยเป็นบ่อเกลือที่สำคัญในบริเวณสิบสองพันนา
ระยะทางจากเมืองเชียงรุ่ง (景洪市 Jinghong) ไปยังด่านบ่อหาน ประมาณ 181 กิโลเมตร  และอยู่ห่างจากนครหลวงเวียงจันทน์ประมาณ 390 กิโลเมตร
เขตการปกครอง

เขตการปกครองของเมืองบ่อหาน ประกอบไปด้วย
บ้านส่างยอง (尚勇村)
บ้านส่างกลาง (尚冈村)
บ้านจอม (曼庄村)
บ้านบ่อหลวง (磨龙村)
บ้านลวงมอน (龙门村)
เขตกสิกรรมเมืองล้า ซึ่งเป็นรัฐวิสาหกิจดำเนินการปลูกสวนยางพารา (国营勐腊农场一分场生活区  -  State-owned Mengla Farm)
ความสำคัญทางเศรษฐกิจ > แหล่งเกลือใต้ดิน

ในอดีตพื้นที่ชายแดนลาว - จีน ช่วงเมืองบ่อหานและใกล้เคียง เป็นแหล่งเกลือใต้ดินขนาดใหญ่ ชาวบ้านแถบนี้มีอาชีพต้มเกลือสินเธาว์มาแต่โบราณ เนื่องจากมีชั้นหินเกลือใต้ดินที่หนาและมีความหนาแน่นของความเค็มสูง เอกสารราชวงศ์ถังระบุว่าพื้นที่แถบนี้เป็นแหล่งเกลือร้อยบ่อและ "บ่อหาน" (磨憨) หมายถึง "บ่อเกลือที่อุดมสมบูรณ์" แต่ลดความสำคัญลงในภายหลังเมื่อการพัฒนาสร้างเขตเศรษฐกิจข้ามพรมแดน จีน - ลาว
ในการสร้างทางรถไฟสายอฺวี้ซี-บ่อหาน ต่อกับ ทางรถไฟสายเวียงจันทน์–บ่อเต็น ในระหว่างการก่อสร้างโดยการเจาะภูเขาเพื่อทำเป็นอุโมงค์รถไฟเชื่อม 2 ประเทศ ในโครงการเส้นทางรถไฟลาว-จีน งานก่อสร้างต้องสะดุดเป็นระยะ เมื่อบริษัทผู้รับเหมาเจาะเข้าไปเจอกับชั้นเกลือใต้ดิน ซึ่งการเจาะผ่านมีผลกระทบสู่ชุมชนโดยเฉพาะทางฝั่งบ่อเต็นของลาว น้ำเกลือจากอุโมงค์รถไฟไหลลงไปปนเปื้อนในแหล่งน้ำที่ใช้เป็นน้ำดิบสำหรับทำประปา
ความร่วมมือทางเศรษฐกิจข้ามพรมแดน จีน - ลาว

สภาแห่งรัฐได้อนุมัติเขตนำร่องการพัฒนาของ บ่อหาน เมื่อวันที่ 16 กรกฎาคม ค.ศ. 2015 นอกจากนี้จีนและลาวได้ลงนามในแผนโดยรวมทั่วไปสำหรับการก่อสร้างเขตเศรษฐกิจพิเศษร่วมข้ามพรมแดนจีน - ลาว (บ่อหาน - บ่อเต็น) เมื่อวันที่ 31 สิงหาคม ปีเดียวกัน มีพื้นที่ประมาณ 24 ตร.กม. (ประมาณ 15,000 ไร่) โดยลงทุนพัฒนาระบบสาธารณูปโภค ขยายระบบคมนาคมทางถนน และทางราง รวมทั้งศูนย์จัดเก็บและกระจายสินค้า
ปัจจุบันบ่อหานกลายเป็นหน้าด่านสำคัญของการพัฒนาความร่วมมือทางเศรษฐกิจซึ่งรวมอยู่ในความริเริ่มหนึ่งแถบหนึ่งเส้นทาง (Belt and Road Initiative) ในส่วนของระเบียงเศรษฐกิจจีน - อินโดจีน และอนุภูมิภาคลุ่มแม่น้ำโขง
การคมนาคม > ทางบก

บ่อหาน อยู่ทางใต้สุด (กม. ที่ 2,827) ของ ทางหลวงจีนหมายเลข 213 (China National Highway 213)  และเป็นจุดสถานีปลายทางทางใต้อยู่ที่ชายแดน จีน - ลาว ของทางด่วนจีนหมายเลข 8511 (ทางด่วนคุนหมิง - บ่อหาน) เมืองชายแดนแห่งนี้มีความสำคัญทางการขนส่งนอกจากเส้นทางทางรถยนต์ผ่านด่านบ่อหานแล้ว ยังเป็นจุดสำคัญของการขนส่งทางรถไฟโดยเป็นจุดเชื่อมบรรจบของเส้นทางรถไฟ 2 สายคือ ทางรถไฟสายอฺวี้ซี-บ่อหาน ทางฝั่งประเทศจีน และ ทางรถไฟสายเวียงจันทน์–บ่อเต็น ทางฝั่งประเทศลาว ซึ่งเป็นเส้นทางที่เป็นส่วนหนึ่งของทางรถไฟสายคุนหมิง-สิงคโปร์ คาดว่าโครงการเส้นทางรถไฟอฺวี้ซี-บ่อหาน และเวียงจันทน์–บ่อเต็น จะเปิดให้ใช้ได้ภายในสิ้นปีพ.ศ. 2564
มีรถประจำทางวิ่งระยะไกลภายในประเทศ จากคุนหมิง เชียงรุ่ง เมืองล้า และรถประจำทางวิ่งระยะไกลระหว่างประเทศ จากเวียงจันทน์ และหลวงพระบางของลาว
| เส้นทาง | สถานีเดินรถ | เวลาออกรถ |
| --- | --- | --- |
| คุนหมิง - บ่อหาน (668 กม.) | สถานีรถประจำทางระยะไกลคุนหมิงใต้ (昆明南部客运站) | 12:20, 20:00 |
| คุนหมิง - บ่อหาน (668 กม.) | สถานีรถไฟความเร็วสูงคุนหมิงใต้ (昆明高铁南客运中心) | 18:00, 20:30, 21:30, 22:00, 22:40 |
| เชียงรุ่ง - บ่อหาน (190 กม.) | สถานีรถประจำทางระยะไกลเชียงรุ่ง (景洪客运站) | 06:50, 10:40 |
| เมืองล้า - บ่อหาน (52 กม.) | สถานีรถประจำทางเมืองล้า (勐腊客运站) | ทุก 20-30 นาทีตั้งแต่ 07:00 - 19:00 (07:00, 07:30, 08:00, 08:30,09:20, 09:40, 10:00, 10:20, 10:40, 11:10, 11:30, 11:50, 12:20, 12:40, 13:00, 13:20, 13:50, 14:10, 14:30, 14:50, 15:10, 15:30, 16:00, 16:20, 16:50, 17:20, 17:50, 18:10, 18:30, 19:00) |
การคมนาคม > ทางอากาศ

การคมนาคมทางอากาศ ท่าอากาศยานที่ใกล้บ่อหานที่สุด คือ ท่าอากาศยานกาดทรายสิบสองปันนา ซึ่งมีเส้นทางการบินโดยตรงสู่ คุนหมิง, ต้าหลี่, ลี่เจียง, เซี่ยงไฮ้, เซินเจิ้น และเทียนจิน ตลอดจนเที่ยวบินระหว่างประเทศไปยังกรุงเทพมหานคร และเชียงใหม่ของไทย นครเวียงจันทน์ และหลวงพระบางของลาว
สภาพภูมิอากาศ

| ข้อมูลภูมิอากาศของบ่อหาน (อ้างอิงจากเมืองล้า) (1971−2000)> เดือน | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> ม.ค. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> ก.พ. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> มี.ค. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> เม.ย. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> พ.ค. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> มิ.ย. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> ก.ค. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> ส.ค. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> ก.ย. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> ต.ค. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> พ.ย. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> ธ.ค. | ข้อมูลภูมิอากาศของบ่อหาน (อ้างอิงจากเมืองล้า) (1971−2000)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 30.0 (86) | 33.8 (92.8) | 35.6 (96.1) | 37.5 (99.5) | 38.4 (101.1) | 36.7 (98.1) | 34.5 (94.1) | 34.3 (93.7) | 33.7 (92.7) | 33.2 (91.8) | 31.9 (89.4) | 30.0 (86) | 38.4 (101.1) |
| อุณหภูมิสูงสุดเฉลี่ย °C (°F) | 25.0 (77) | 27.5 (81.5) | 30.3 (86.5) | 31.9 (89.4) | 31.5 (88.7) | 30.6 (87.1) | 29.7 (85.5) | 29.8 (85.6) | 30.0 (86) | 28.6 (83.5) | 26.1 (79) | 23.7 (74.7) | 28.7 (83.7) |
| อุณหภูมิเฉลี่ยแต่ละวัน °C (°F) | 18.3 (64.9) | 19.6 (67.3) | 22.1 (71.8) | 24.8 (76.6) | 26.1 (79) | 26.4 (79.5) | 25.9 (78.6) | 25.9 (78.6) | 25.5 (77.9) | 23.8 (74.8) | 20.9 (69.6) | 17.9 (64.2) | 23.1 (73.6) |
| อุณหภูมิต่ำสุดเฉลี่ย  °C (°F) | 11.6 (52.9) | 11.8 (53.2) | 14.0 (57.2) | 17.7 (63.9) | 20.7 (69.3) | 22.3 (72.1) | 22.2 (72) | 22.0 (71.6) | 21.1 (70) | 19.1 (66.4) | 15.7 (60.3) | 12.2 (54) | 17.5 (63.6) |
| อุณหภูมิต่ำสุดที่เคยบันทึก °C (°F) | 0.5 (32.9) | 5.9 (42.6) | 6.1 (43) | 11.2 (52.2) | 15.7 (60.3) | 18.4 (65.1) | 18.2 (64.8) | 18.8 (65.8) | 15.3 (59.5) | 9.4 (48.9) | 6.1 (43) | 1.1 (34) | 0.5 (32.9) |
| หยาดน้ำฟ้า มม (นิ้ว) | 17.8 (0.701) | 21.4 (0.843) | 40.5 (1.594) | 98.5 (3.878) | 169.9 (6.689) | 211.6 (8.331) | 317.2 (12.488) | 307.1 (12.091) | 165.4 (6.512) | 91.8 (3.614) | 52.8 (2.079) | 26.7 (1.051) | 1,520.7 (59.87) |
| วันที่มีหยาดน้ำฟ้าโดยเฉลี่ย (≥ 0.1 mm) | 5.5 | 4.2 | 6.0 | 12.9 | 18.5 | 22.1 | 25.5 | 23.6 | 16.5 | 12.0 | 7.3 | 5.7 | 159.8 |
แหล่งที่มา: Weather China
วัฒนธรรม

บ่อหาน เป็นพื้นที่ที่มีกลุ่มชาติพันธุ์หลากหลายอาศัยอยู่รวมกันทั้งชาวไทลื้อ, ม้ง - เมี่ยน (เย้า),ฮานิ วัฒนธรรมและเทศกาลที่แตกต่างจากกลุ่มชาติพันธุ์เหล่านี้ได้แก่
เทศกาลสงกรานต์ ในสิบสองปันนาเทศกาลสงกรานต์เป็นเทศกาลที่สำคัญของชุมชนชาติพันธุ์ไทลื้อ เป็นพิธีกรรมของชาวไทในการให้พรแก่ผู้อื่น ในโอกาสการฉลองขึ้นปีใหม่ ในเดือนเมษายน
เทศกาลกาตังปา (嘎汤帕节) จัดขึ้นในช่วงวันที่ 1 มกราคมถึงวันที่ 4 มกราคมตามจันทรคติ เป็นเทศกาลของชาวฮานิที่ใช้ในโอกาสฉลองเช่น การเฉลิมฉลองปีใหม่ การแต่งงานและวันเกิด และระลึกถึงญญาณของผู้เสียชีวิต โดยการทำแซมปา
ความหลากหลายทางชีวภาพ

บริเวณโดยรอบมีพันธุ์พืช 3890 ชนิดและพันธุ์สัตว์ 756 ชนิด
ทางหลวงแผ่นดินหมายเลข 2411

|  ทางหลวงแผ่นดินหมายเลข 2411 |
| --- | --- |
บ้านพลับ - หนองนกเขียน
ข้อมูลของเส้นทาง
ความยาว: 6.3 กิโลเมตร (3.9 ไมล์)
ทางแยกที่สำคัญ
ปลายทางทิศตะวันตก:  ทล.2098 ใน อ.บ้านผือ จ.อุดรธานี
ปลายทางทิศตะวันออก:  ทล.2021 ใน อ.บ้านผือ จ.อุดรธานี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 2411 สายบ้านพลับ - หนองนกเขียน เป็นทางหลวงแผ่นดินสายหนึ่งในจังหวัดอุดรธานี โดยเริ่มต้นที่ทางหลวงแผ่นดินหมายเลข 2021 ที่บ้านหนองนกเขียน อำเภอบ้านผือ และสิ้นสุดที่ทางหลวงแผ่นดินหมายเลข 2098 ในอำเภอบ้านผือ ระยะทางทั้งสิ้น 6.3 กิโลเมตร
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| อุดรธานี | 0+000 | แยกบ้านพลับ |  ทล.2098 ไป อ.บ้านผือ  |  ทล.2098 ไป อ.สุวรรณคูหา |  |
| อุดรธานี | 1+800 | − | ทางหลวงท้องถิ่น เข้าเขตชุมชนเทศบาลตำบลบ้านผือ                 | ทางหลวงท้องถิ่น ไป บ.คู |  |
| อุดรธานี | 6+300 | แยกหนองนกเขียน |  ทล.2021, ไป อ.บ้านผือ  |  ทล.2021, ไป อุดรธานี |  |
      สะพาน              กำลังก่อสร้างหรือโครงการในอนาคต
อีซัก อาจาร์

| อีซัก อาจาร์ |
| --- | --- |
إسحاق حجار
อาจาร์ที่ฟอร์มูลา 3 รอบชปีลแบร์ค 2022
เกิด: อีซัก อาแล็กซ็องดร์ อาจาร์  (2004-09-28) 28 กันยายน ค.ศ. 2004 (20 ปี) ปารีส ฝรั่งเศส

ฟอร์มูลาวันชิงแชมป์โลก
สัญชาติ:  ฝรั่งเศส
ทีมในปี 2025: เรซซิงบูลส์-ฮอนด้า อาร์บีพีที
หมายเลขรถ: 6
แข่ง: 1 (ออกตัว 0)
ชนะเลิศ: 0
ชนะ: 0
โพเดียม: 0
คะแนน: 0
ตำแหน่งโพล: 0
ทำรอบได้เร็วที่สุด: 0
แข่งครั้งแรก: ออสเตรเลียนกรังด์ปรีซ์ 2025
แข่งครั้งล่าสุด: ออสเตรเลียนกรังด์ปรีซ์ 2025
 

รายการที่แล้ว
  2023–2024  2022  2021–2022  2021  2020  2019–2020  2018 :   เอฟไอเอฟอร์มูลา 2  เอฟไอเอฟอร์มูลา 3  เอฟอาร์ เอเชีย  เอฟอาร์ ยุโรป  เอฟ4 ยูเออี  เฟรนช์ เอฟ4  จิเนตตาจูเนียร์วินเทอร์ 
ตำแหน่งแชมป์
2021: เอฟอาร์ ยุโรป แชมป์รุกกี
 
เว็บไซต์: isackhadjar.com
อีซัก อาแล็กซ็องดร์ อาจาร์ (ฝรั่งเศส: Isack Alexandre Hadjar, ออกเสียง: [i.zak a.d͡ʒaʁ]; อาหรับ: إسحاق حجار, อิสฮาก ฮัจญาร; เกิด 28 กันยายน ค.ศ. 2004) เป็นนักแข่งรถชาวฝรั่งเศสและแอลจีเรีย ปัจจุบันแข่งรถภายใต้ธงชาติฝรั่งเศสในการแข่งขันฟอร์มูลาวันให้แก่เรซซิงบูลส์
อาจาร์เกิดและเติบโตที่กรุงปารีสในครอบครัวชาวแอลจีเรีย เขาเริ่มต้นแข่งรถโกคาร์ตตั้งแต่อายุเจ็ดขวบ และเข้าร่วมการแข่งขันรถสปอร์ตเป็นรายการแรกที่จิเนตตาจูเนียร์วินเทอร์ โดยเขาเลื่อนขั้นสู่รายการฟอร์มูลาระดับรองใน ค.ศ. 2019 เขาจบการแข่งขันเฟรนช์ เอฟ4 แชมเปียนชิป 2020 ในอันดับที่สามกับแอ็ฟแอ็ฟแอ็สอาอะแคเดมี ก่อนที่เขาจะเลื่อนขั้นสู่ฟอร์มูลารีเจียนนัลชิงแชมป์ยุโรป ฤดูกาล 2021 โดยทำผลงานด้วยชัยชนะหลายครั้งและจบรายการในอันดับที่ห้า อาจาร์เข้าแข่งขันต่อที่ฟอร์มูลารีเจียนนัลชิงแชมป์เอเชีย และเอฟไอเอฟอร์มูลา 3 ฤดูกาล 2022 กับไฮเทค ซึ่งเขาได้รับชัยชนะหลายครั้งในทั้งสองรายการและจบการแข่งขันในอันดับที่สามและสี่ตามลำดับ อาจาร์เลื่อนขั้นสู่เอฟไอเอฟอร์มูลา 2 ฤดูกาล 2023 และได้อันดับรองชนะเลิศตามหลัง กาบรีแยล บอร์ตูเลตู ในฤดูกาลถัดมากับ	กัมโปส ด้วยความสำเร็จของเขาในฟอร์มูลา 2 ทำให้สื่อหลายสำนักของฝรั่งเศสเรียกเขาว่า "พร็อสต์ตัวน้อย"
อาจาร์เป็นสมาชิกเรดบูลจูเนียร์ทีมตั้งแต่ ค.ศ. 2022 อาจาร์เซ็นสัญญากับเรซซิงบูลส์สำหรับฤดูกาล 2025 แทนที่เลียม ลอว์สัน เพื่อจับคู่กับยูกิ สึโนดะ โดยเขาเซ็นสัญญาเพื่อจะอยู่กับเรซซิงบูลส์อย่างน้อยจนสิ้นสุดฤดูกาล 2025